এম. নজরুল ইসলাম, ভিয়েনা (অস্ট্রিয়া) থেকে: খ্যাতিমান সাহিত্যিক-সাংবাদিক আবদুল গাফ্ফার চৌধুুরীর শারীরিক অবস্থার আরো উন্নতি হয়েছে। তাঁর কন্যা বিনিতা চৌধুরী ফোনে জানিয়েছেন, তার পিতার বাঁ‘দিকের ফুসফুসের সংক্রমণ অনেকটা কমেছে, তবে জীবাণুরোধক এখনো দেওয়া হচ্ছে। ডায়াবেটিস, কিডনি ও শ্বাসযন্ত্রের জটিলতাও অনেকটা কমে এসেছে। আজ তাঁকে ফিজিওথেরাপি দেওয়া হবে। বিনিতা আরো জানান, ডাক্তারগণ বলেছেন তার পিতার শারীরিক অবস্থার উন্নতি এইভাবে অব্যাহত থাকলে আগামী ৪ ডিসেম্বর, সোমবার তিনি হাসপাতাল ছাড়তে পারবেন।